เรื่องร้องเรียน (ความปลอดภัย,จราจร,ถนน) วันที่ 2023-07-02 05:09:31 — แขวงสามเสนใน เขตพญาไท กรุงเทพมหานคร
เนื่องจากมีปัญหาเรื่องความไม่ปลอดภัยในการข้ามถนน บริเวณถนนพหลโยธิน (บริเวณรูปภาพข้างต้น) แม้จะมีเส้นข้ามทางม้าลาย แต่ปัญหาที่พบส่วนใหญ่ ผู้ใช้รถบนถนน มักไม่ค่อยหยุดให้ข้าม และรถจะวิ่งมาด้วยความไว ทั้งนี้การที่ต้องข้ามถนนสองฝั่ง ยิ่งสร้างความเสี่ยงในการข้ามถนนมากยิ่งขึ้น ดิฉันในฐานะผู้ใช้ถนน จึงมีความกังวลกับเรื่องนี้ และหากทางกทม.สามารถประสานเรื่องนี้ โดยการมีไฟจราจรสำหรับข้ามถนนได้ ดิฉันจะได้ข้ามถนนในความรู้สึกที่ปลอดภัยมากขึ้น ดิฉันขอความกรุณา มา ณ ที่นี้